Uredba Sveta (ES) št. 408/97

z dne 24. februarja 1997

o sklenitvi Sporazuma o sodelovanju v sektorju morskega ribištva med Evropsko skupnostjo in Islamsko republiko Mavretanijo ter določbah za njegovo izvajanje

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe, skladno s členom 228(2) in prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker sta z 20. junijem 1996 Skupnost in Islamska republika Mavretanija sklenili Sporazum o sodelovanju v sektorju morskega ribištva, ki zagotavlja možnosti ribolova ribičem Skupnosti v vodah, ki so v suverenosti in pristojnosti Mavretanije;

ker je v interesu Skupnosti, da odobri ta sporazum;

ker bi bilo za učinkovito upravljanje možnosti ribolova, ki so na voljo Skupnosti na ribolovnem območju Mavretanije, treba te možnosti razdeliti med države članice;

ker za ribolovne aktivnosti iz področja te uredbe velja nadzor, ki ga predvideva Uredba Sveta (EGS) št. 2847/93 z dne 12. oktobra 1993 o vzpostavitvi ustreznega nadzornega sistema za skupno ribiško politiko [2];

ker je za zagotovitev izvajanja navedenega sporazuma potrebno, da države članice zagotovijo, da bodo lastniki plovil izpolnjevali svoje obveznosti in pošiljali Komisiji vse pomembne informacije;

ker morata v skladu z Uredbo (ES) št. 3317/94 [3] in režimi, dogovorjenimi z navedenim sporazumom, država članica zastave in Komisija zagotoviti, da se zahtevki za dovoljenja za gospodarski ribolov ujemajo z navedenimi režimi in ustreznimi pravili Skupnosti,

SPREJEL NASLEDNJO UREDBO:

Člen 1

V imenu Skupnosti se odobri Sporazum o sodelovanju v sektorju morskega ribištva med Evropsko skupnostjo in Islamsko republiko Mavretanijo.

Besedilo sporazuma je priloženo tej uredbi [4].

Člen 2

Možnosti ribolova, ki izhajajo iz začasne uporabe sporazuma, se dodelijo v skladu s preglednico v prilogi k tej uredbi. Za glavonožce se bo sprejela odločitev o letni dodelitvi možnosti med države članice z začetkom 1. avgusta 1997 vsako leto do 30. junija v skladu s postopkom, predvidenim v členu 18 Uredbe (EGS) št. 3760/92 [5].

Če država članica sestavi zahtevke za dovoljenja za tonažo, ki je manjša kakor tonaža, ki ji je dodeljena, ponudi Komisija lastnikom plovil iz drugih držav članic možnost, da oddajo zahtevke.

Člen 3

1. Države članice:

(a) preverijo, ali se podatki, dani na obrazcih zahtevkov za dovoljenja, predvidenih v Dodatku 1 k Prilogi I navedenega sporazuma, ujemajo s podatki v registru ribiških plovil Skupnosti, sprejetem z Uredbo Komisije (ES) št. 109/94 [6], in sporočijo Komisiji kakršne koli spremembe navedenih podatkov ob kasnejših zahtevkih.

Prav tako preverijo zanesljivost drugih podatkov, potrebnih za sestavljanje dovoljenj;

(b) predložijo zahtevke za dovoljenja Komisiji v skladu s členom 3(1) Uredbe (ES) št. 3317/94 najkasneje dva delovna dneva pred rokom, določenim v točki 2.1 Poglavja II Priloge I k Sporazumu;

(c) vsak mesec dostavijo Komisiji seznam plovil, katerih dovoljenja so se začasno razveljavila, po pristaniščih, z datumom, ko je bilo dovoljenje predano in datumom, ko je bilo obnovljeno;

(d) predajo Komisiji povzetke inšpekcijskih poročil iz točke 2 Poglavja IV Priloge II k Sporazumu. V povzetkih so opisani izvedeni nadzori, dobljeni rezultati in sprejeti ukrepi;

(e) pošljejo vsak mesec Komisiji kopijo poročil znanstvenih opazovalcev, kot je predvideno v točki 14 Poglavja V Priloge II k Sporazumu;

Takoj uradno obvestijo Komisijo o kršitvah, ki so jih odkrile na podlagi informacij iz teh poročil, in o sprejetem ukrepu.

Vnesejo znanstvene podatke, ki jih ta poročila vsebujejo, v elektronsko podatkovno bazo. Komisija ima dostop do teh baz podatkov;

(f) pošljejo Komisiji in obenem pristojnim organom Mavretanije kopijo obvestila o načrtovanih inšpekcijskih misijah iz točke 4 Poglavja VI priloge II k Sporazumu in če je pomembno, kopijo opozorila, da se bo misije udeležil opazovalec.

Vsi pošljejo Komisiji kopijo poročil opazovalcev, ki so jih določili nadzorni organi na podlagi točke 3 Poglavja VI Priloge II k Sporazumu;

(g) sprejmejo določbe, potrebne za ustrezno ukrepanje in sprožitev upravnih postopkov, ko je predvideno v točki 15 Poglavja V Priloge II k Sporazumu.

Člen 4

Predsednik Sveta poda v imenu Skupnosti uradno obvestilo, predvideno v členu 16 Sporazuma [7].

Člen 5

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. februarja 1997

Za Svet

Predsednik

H. Van Mierlo

[1] UL C 380, 16.12.1996.

[2] UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 2870/95 (UL L 301, 14.12.1995, str. 1).

[3] Uredba Sveta (ES) št. 3317/94 z dne 22. decembra 1994 o določitvi splošnih določb glede dovoljenja za ribolov v vodah tretje države po sporazumu o ribolovu (UL L 350, 31.12.1994, str. 13).

[4] Za besedilo sporazuma glej UL L 334, 23.12.1996, str. 20.

[5] Uredba Sveta (EGS) št. 3760/92 z dne 20. decembra 1992 o uvedbi sistema Skupnosti na področju ribištva in ribogojstvo (UL L 389, 31.12.1992, str. 1). Uredba, spremenjena z Aktom o pristopu leta 1994.

[6] Uredba Komisije (ES) št. 109/94 z dne 19. januarja 1994 o registru plovil Skupnosti za ribolov (UL L 19, 22.1.1994, str. 5). Uredba, nazadnje spremenjena z Uredbo (ES) št. 493/96 (UL L 72, 21.3.1996, str. 12).

[7] Datum začetka veljavnosti Sporazuma bo objavil Generalni sekretariat Sveta v Uradnem listu Evropskih skupnosti.

--------------------------------------------------

PRILOGA

Začasna dodelitev možnosti ribolova med države članice

Ribiške kategorije | Država članica | Tonaža/dovoljeno število plovil |

1.8.1996 do 31.7.1997 | 1.8.1997 do 31.7.1998 | 1.8.1998 do 31.7.1999 | 1.8.1999 do 31.7.2000 | 1.8.2000 do 31.7.2001 |

Raki z izjemo raroga (BRT) | Španija | 4000 | 4000 | 4000 | 4000 | 4000 |

Italija | 1000 | 1000 | 1000 | 1000 | 1000 |

Portugalska | 500 | 500 | 500 | 500 | 500 |

Senegalski oslič (BRT) | Španija | 8500 | 8500 | 8500 | 8500 | 8500 |

Pridnene vrste z izjemo senegalskega osliča potujoča mreža (BRT) | Španija | 5500 | 5500 | 5500 | 5500 | 5500 |

Pridnene vrste z izjemo senegalskega osliča druga oprema (BRT) | Španija | 1200 | 1200 | 1200 | 1200 | 1200 |

Portugalska | 2000 | 2000 | 2000 | 2000 | 2000 |

Francija | 1000 | 1000 | 1000 | 1000 | 1000 |

Glavonožci (plovila) | Španija | 22 | | | | |

Italija | 3 | popoldan | popoldan | popoldan | popoldan |

Rarog (BRT) | Portugalska | 300 | 300 | 300 | 300 | 300 |

Pelagične vrste (plovila) | | 22 | 22 | 22 | 22 | 22 |

Plovila za ribolov tuna s potegalkami (plovila) | Španija | 22 | 22 | 22 | 22 | 22 |

Francija | 18 | 18 | 18 | 18 | 18 |

Plovila za ribolov tun z ribiško palico in plovila s površinskim parangalom (plovila) | Španija | 7 | 7 | 7 | 7 | 7 |

Portugalska | 3 | 3 | 3 | 3 | 3 |

Francija | 7 | 7 | 7 | 7 | 7 |

--------------------------------------------------